3 pragboeke vir natuurliefhebbers | Huisgenoot
3 pragboeke vir natuurliefhebbers
Sasol Voëls van Suider-Afrika het deur die jare bewys dit is een van ons land se topveldgidse. Ná vyf heruitgawes is dit 'n bonus dat kranige voël­kykers steeds hul stokperdjie in Afrikaans kan beoefen.
Bestaande illustrasies is bygewerk deur Norman ­Arlott, die hoofkunstenaar van die reeks. Nuwe sketse van diepseevoëls, naguile en roof­voëls is deur Faansie ­Peacock en Alan Harris ver­sorg, en die nuwe uitgawe, met sy meer as 800 kleur­illustrasies, sal enige voël­kyker se hart warm maak.
Voëlkyk in Suid-Afrika is 'n groeiende tydverdryf, en verskeie voëls is in die nuwe uitgawe tot die lys bygevoeg, onder meer die kortstertpylstormvoël, rooinekjakkalsvoël, spitstertstrandloper, witsterretjie, bontvlieëvanger, ortolanstreepkoppie en so meer.